stanford-oval/wikipedia huggingface dataset:
בלשאצר
בלשאצר בתלמוד ובמדרש

הסדר הכרונולוגי של שלושת מלכי בבל מובא בתלמוד (מסכת מגילה דף י"א, עמודים א-ב) באופן הבא: נבוכדנצר מלך 45 שנים, אוויל מרודך 23 שנים ובלשאצר שלט בבבל במשך שנתיים, עד שנהרג בתחילתה של השנה השלישית לשלטונו, באותו לילה בו נפלה בבל בידי הפרסים.
ההתייחסויות של התלמוד והמדרש לבלשאצר מדגישות את הדיכוי הרודני שלו כלפי מי שהיו מבני ישראל. מספר פסוקים בספרי נביאים מפורשים בהתייחסות לבלשאצר וקודמיו. לדוגמה, בפסוק "כאשר ינוס איש מפני הארי ופגעו הדב .." (ספר עמוס, פרק ה', פסוק י"ט) האריה, לפי אחד הפרושים, מייצג את נבוכדנצר, והדב, האכזרי כמו האריה גם אם לא חזק כמותו, מייצג את בלשאצר.
שלושת המלכים הבבליים, מוזכרים לעיתים קרובות יחד, באופן שיוצר רצף של מלכים הנוהגים בעריצות כלפי בני ישראל ובחוסר כבוד כלפי אלוהי ישראל, ועל כן נדונו מראש לחורבן ולביזוי.
פרשנות נוספת שמתייחסת למלכים אלו היא לפסוק בספר ישעיהו: "וקמתי עליהם נאם ה' צבאות והכרתי לבבל שם ושאר ונין ונכד נאם-ה'" (פרק י"ד, פסוק כ"ב). אחת הפרשנויות לפסוק זה, בהקשר הזה, היא ש"שם" הוא נבוכדנצר, "שאר" הוא אויל מרודך, "נין" הוא בלשאצר ו"נכד" מתייחס לושתי. המלה "נין" לא מובאת כאן במשמעות של בן הנכד כי אם במשמעות של בן.
המדרש מתייחס בפירוט רב יחסית לאופן שבו מת בלשאצר. לפי המדרש כורש ודריווש המדי הועסקו כשומרים בשער הארמון המלכותי. בלשאצר, שהיה נסער בשל הכתובת המסתורית שהופיעה לפתע על קיר ההיכל וחשש שמישהו בתחפושת עשוי להיכנס אל הארמון על מנת לרצוח אותו, הורה לשומרי שער הארמון לערוף את ראשו של כל מי שמנסה להיכנס בכח אל הארמון, אפילו יהיה זה מישהו הטוען כי הוא המלך עצמו.
בלשאצר, שחש ברע, עזב את הארמון במהלך הלילה, מבלי שאף אחד יבחין, מהכניסה האחורית. כאשר חזר סירבו השומרים להכניס אותו. בלשאצר טען שהוא המלך עצמו, אך השומרים אמרו לו: "האם אין זה המלך אשר הורה לנו להרוג כל מי שינסה להיכנס בכח לארמון, אפילו אם יטען שהוא המלך עצמו?" כורש ודריווש אחזו בקישוט כבד שהיה חלק מפמוט ובאמצעותו ניפצו את גולגולתו של המלך.
יש מדרש האומר שבלשאצר מלך שלוש שנים.
הערות שוליים

↑  אוצר אישי התנ"ך, האות כ', עמוד רל
| --- | --- |
בקרת זהויות :  NLI: 987007270928005171  GND: 11865523X  ISNI: 0000 0000 3004 9017  LCCN: n80166769  VIAF: 1324636   WorldCat (עם VIAF): 1324636 
"הכרוניקה של נבונאיד" כתב בבלי עתיק אשר מתעד את שלטון נבואיד, וגם מזכיר את בנו, בלשאצר.
קפטופריל

| --- | --- |

 
 נוסחת המבנה של קפטופריל
 שם IUPAC
 Captopril
 שמות מסחריים בישראל
 אצריל, קפטי, קפטופריל טבע ואינהיבייס.
 נתונים כימיים
 כתיב כימי:  C9H15NO3S 
 מסה מולרית:  217.29g/mol
 נתונים פרמוקוקינטיים
 זמינות ביולוגית:  75%-70%
 מטבוליזם:  כבד
 זמן מחצית חיים:  1.9-3 שעות
 הפרשה:  דרך הכליות בשתן
 בטיחות
 מעמד חוקי:  מצוי בסל הבריאות
 קטגוריית סיכון בהריון:  קטגוריית סיכון D (אוסטרליה), קטגוריית סיכון D 
 דרכי מתן:  דרך הפה (PO)
 מזהים
 קוד ATC:  C09AA01 
 מספר CAS:  62571-86-2
 PubChem:  44093
 ChemSpider:  40130
 
קפטופריל (בלועזית captopril), היא תרופה ממשפחת מעכבי ACE אשר משמשת לטיפול ביתר לחץ דם ואי-ספיקת לב. קפטופריל סונתזה לראשונה ב-1975 על בסיס פפטיד מארס הנחש צפעוני גומה (באנגלית: Pit Viper) והיא אושרה לשימוש רפואי ב-1980 כתרופה הראשונה ממעכבי ה-ACE (אנזים). בישראל התרופה נמכרת תחת השמות המסחריים אצריל, קפטי, קפטופריל טבע ואינהבייס.
מנגנון פעולה

קפטופריל היא תרופה ממשפחת מעכבי ACE (באנגלית: Angiotensin converting enzyme).
ACE (אנזים), מעורב בביקוע די פפטיד Angiotensin I והפיכתו ל-Angiotensin II שהוא הפפטיד הפעיל המעורב בכיווץ כלי דם והפרשת אלדוסטרון מבלוטת האדרנל. אלדוסטרון מעודד את הכליות לשמור נתרן ומים בגוף מה שגורם יחד עם כיווץ כלי הדם, לעלייה בלחץ הדם. עיכוב של האנזים ACE על ידי קפטופריל מונע יצירת אנגיוטנסין 2, ובכך התרופה מורידה את תנגודת העורקים בגוף ומרחיבה כלי דם פריפריים. בנוסף יש ירידה בהפרשת אלדוסטרון, עלייה מתונה באשלגן בדם ופחות שמירה של נתרן ומים על ידי הכליות, כך שנפח הדם יורד. כל אלו מובילים לירידה בלחץ הדם ולהקלה בפעילות הלב בהזרמת דם לגוף ובשאיבת דם מהגוף.
שימושים בתרופה

קפטופריל ניתנת באופן פומי (דרך הפה) בטבליות או בתמיסה והיא משמשת כתרופה ללחץ דם גבוה, לאי ספיקת לב ולחולי סוכרת הסובלים מפגיעה בכליות. כאשר המינון ואופן הנטילה מושפע מהבעיה אותה רוצים לפתור, מגיל המטופל ומהיסטוריה רפואית של המטופל.
תופעות לוואי

תופעות לוואי הנפוצות ביותר של התרופה הן פריחה ושיעול, תופעות אלו נעלמות לאחר מספר ימים רצופים של נטילת התרופה. בנוסף, תופעה נפוצה היא ירידה חדה בלחץ הדם במנות הראשונות של הטיפול. תופעות פחות נפוצות הן עילפון, סחרחורת, בצקת בשפתיים, בפנים ובגפיים (ידיים ורגלים). יכולה להיות בצקת גם בגרון ובלשון המפריעה לנשימה, במצב זה יש לפנות למיון.
מצב של רעילות

אסור להשתמש בתרופה במצבים הבאים
ידועה רגישות לתרופה.
אירועי עבר של בצקות ברגלים, בידיים, בפנים ובשפתיים.
חולים הסובלים ממחלה אוטואימונית (למשל, זאבת שמקורה בתרופות).
נשים בהריון בטרימסטר שני או שלישי. אין התווית נגד לטרימסטר ראשון, אך קפטורפיל אינה תרופת הבחירה.
בנוסף מומלץ להימנע משתיית אלכוהול בנטילת התרופה, כיוון שאלכוהול עלול להוריד יותר את לחץ הדם ולגרום לאיבוד הכרה ועילפון. כמו כן, קפטופריל יכולה לגרום לסחרחורות, בעיקר בתחילת הטיפול או בשינוי המינון, לכן מומלץ להימנע מנהיגה, כשיש תחושת סחרחורת וערפול. כמו כן, בתחילת הטיפול עדיף ליטול את התרופה לפני השינה, כאשר נוטלים אותה על בטן ריקה.
פרמקוקינטיקה

זמן מחצית החיים של קפטופריל הוא 1.9 שעות. זמן זה יכול להתארך בהתאם למצבים בריאותיים שונים, למשל במצב של אי-ספיקת לב זמן מחצית החיים מתארך ל-2.06 שעות. התרופה פעילה בגוף ל8–12 שעות. קפטופריל ניטלת דרך הפה, כאשר התחלת התגובה היא 15–30 דקות מזמן הנטילה, ושיא התגובה מתחיל לאחר 60–90 דקות. זמינות ביולוגית היא 70%-75%. 50% מהמטבוליזם של התרופה נעשה בכבד ובניגוד לרוב מעכבי הACE, קפטופריל אינה קדם-תרופה (prodrug), כלומר המטבוליזם של התרופה בכבד הופך אותה לצורה הלא פעילה. 95% מההפרשה (באנגלית: excretion) של קפטופריל נעשית דרך הכליות.
היסטוריה

בשנות השישים המאוחרות המדען ג'ון ר. ויין חקר מנגנונים לוויסות לחץ הדם בגוף. בעזרתו של מדען נוסף מברזיל, סרז'יו הנריק פריירה, קבוצתו של ויין מצאה כי ארס הנחש צפעוני גומה (באנגלית: Pit Viper), מכיל פפטיד אשר מעכב את ACE ובכך גורם לירידת לחץ דם חמורה.
בשנת 1975 סונתזה לראשונה קפטופריל בתור אנלוג של הפטטיד המעכב את ACE בארס הנחש. בשנת 1980 אושרה קפטופריל לשימוש רפואי והיא היוותה מעכב ה-ACE הראשון שסונתז.
הערות שוליים

↑  קפטופריל טבע (Captopril-Teva) - מדריך התרופות | שירותי בריאות כללית, באתר www.clalit.co.il
↑  Linda L. Herman, Sandeep A. Padala, Intisar Ahmed, Khalid Bashir, Angiotensin Converting Enzyme Inhibitors (ACEI), Treasure Island (FL): StatPearls Publishing, 2022
↑  Francheska Marte, Parvathy Sankar, Manouchkathe Cassagnol, Captopril, Treasure Island (FL): StatPearls Publishing, 2023
↑  Captopril: MedlinePlus Drug Information, medlineplus.gov (באנגלית)
↑
↑  Capoten, Captoril (captopril) dosing, indications, interactions, adverse effects, and more, reference.medscape.com
↑  Jenny Bryan, From snake venom to ACE inhibitor — the discovery and rise of captopril, The Pharmaceutical Journal (באנגלית אמריקאית)
| --- | --- |
בקרת זהויות :  NLI: 987007283341905171  BNE: XX534817  LCCN: sh85020024
נשיא סורינאם

| --- | --- |


 איוש נוכחי:  צ'אן סנטוקי (16 ביולי 2020) 
 תחום שיפוט:  סורינאם 
 ייסוד המשרה:  25 בנובמבר 1975 
 אתר רשמי
 
נשיא סורינאם הוא ראש המדינה וראש הממשלה של סורינאם, והמפקד העליון של הצבא הלאומי שלה. הנשיא הנוכחי הוא צ'אן סנטוקי.
היסטוריה

משרד הנשיא נוסד עם ב-1975. עד 1987, הנשיאות הייתה ברובה תפקיד סמלי, שמילא את רוב התפקידים שהוטלו בעבר על המלוכה של הולנד.
נשיא סורינאם הראשון היה יוהאן פרייר, מורה בבית ספר ופוליטיקאי ותיק שכיהן כמושל מאז 1968. הוא התפטר מהתפקיד באוגוסט 1980, מספר חודשים לאחר ההפיכה במדינה. מאז ועד 1988, הנשיאים היו חברים של המפקד הצבא דסי באוטרסה, ששלט כדיקטטור צבאי ללא הפרדת רשויות.
ב-1987, זמן קצר לאחר אישור החוקה הנוכחית, עזב באוטרסה את התפקיד. הנשיאות הפכה לתפקיד מבצע, עם חובות ואחריות. ב-24 בדצמבר 1990, יומיים לאחר עזיבתו של בוטרס הכמפקד הצבא, הצבא יצר קשר עם ראמסוואק שנקר כדי להודיע לו שהוא והקבינט שלו הודחו מתפקידו, בהפיכה נוספת; מפקד המשטרה וממלא מקום מפקד הצבא איוון גראנוגסט מונה לנשיא בפועל. ב-27 בדצמבר 1990, הפך יוהנס קראג לנשיא. הצבא החזיר את השלטון לאזרחים ב-1991, ומאז הנשיא נבחר בחופשיות.
בחירה

הנשיא וסגן הנשיא נבחרים על ידי רוב מיוחס של לא פחות משני שלישים מהחברים באספה הלאומית למנדט של חמש שנים. במהלך תקופת כהונתם, על הנשיא לוותר על כל תפקיד נוסף בפוליטיקה או בעסקים.
כניסה לתפקיד

על המועמד להיות אזרח סורינאמי (תושב במדינה לפחות שש שנים) שגילו לפחות 30. הוא חייב לזכות לפחות בשני שלישים מהקולות באספה כדי להיבחר. אם אף מועמד לא זוכה בשני שלישים לאחר שלושה סיבובים, ההצבעה עוברת לקונגרס העממי המאוחד, המורכב מהאסיפה וכולל גם פקידי ממשל מקומיים. במקרה זה נדרש רוב רגיל.
סמכויות וחובות

לנשיא סמכויות נרחבות. הוא יכול למנות ולפטר שרים, לחתום על הצעות חוק ולפטר צוותים דיפלומטיים. הוא יכול להכריז מלחמה ומצבי חירום עם אשרור האספה הלאומית. בנוסף, הוא ממלא תפקידים טקסיים כגון הענקת פרסים, קבלת דיפלומטים זרים, ומתן חנינות.
רשימת הנשיאים

| תמונה | שם | כניסה לתפקיד | סיום התפקיד | מפלגה |
| --- | --- | --- | --- | --- |
|  | יוהאן פרייה | 25 בנובמבר 1975 | 13 באוגוסט 1980 | NPS |
|  | הנק צ'ין אה סן | 15 באוגוסט 1980 | 4 בפברואר 1982 | PNR |
|  | פרד רמדת מיסיר | 8 בפברואר | 25 בינואר 1988 | ללא |
|  | רמסווק שנקר | 25 בינואר 1988 | 24 בדצמבר 1990 | VHP |
|  | יוהאן קראג | 29 בדצמבר 1990 | 16 בספטמבר 1991 | NPS |
|  | רונלד ונציאן | 16 בספטמבר 1991 | 15 בספטמבר 1996 | NPS |
|  | ז'ול ויידנבוש | 15 בספטמבר 1996 | 12 באוגוסט 2000 | NDP |
|  | רונלד ונציאן | 12 באוגוסט 2000 | 12 באוגוסט 2010 | NPS |
|  | דסי באוטרסה | 12 באוגוסט 2010 | 16 ביולי 2020 | NDP |
|  | צ'אן סנטוקי | 16 ביולי 2020 | בתפקיד | VHP |
ביאורים

↑  בהולנדית: President van de Republiek Suriname
↑  נאלץ להתפטר על ידי לאחר ההפיכה.
↑  הודח מהתפקיד
הערות שוליים

↑  "Suriname President Ousted in Army-Backed Coup; U.S. Says Capital Is Calm  (Published 1980)" (באנגלית). 1980-08-15. נבדק ב-2025-01-02.
↑  "Limburgsch dagblad". Limburgsch dagblad. 1980-08-15. נבדק ב-2025-01-02.
↑  "Limburgsch dagblad". Limburgsch dagblad. 1980-08-16. נבדק ב-2025-01-02.
↑  Digibron.nl, Chin A Sen onder druk afgetreden, Digibron.nl, ‏19820205 (בהולנדית)
בטסי ברנדט

| --- | --- |

בטסי ברנדט בכנס "קומיק-קון" בסן דייגו, יולי 2018
 לידה:  14 במרץ 1973 (בת 51) ביי סיטי, ארצות הברית 
 מדינה:  ארצות הברית 
 תקופת הפעילות:  מ-1998 
 מקום לימודים:  University of Illinois College of Fine and Applied Arts  הקונסרבטוריון המלכותי של סקוטלנד  Bay City Western High School  אוניברסיטת אילינוי באורבנה-שמפיין  אוניברסיטת הרווארד  המכון ללימודי תיאטרון מתקדמים 
 מספר צאצאים:  2
 פרופיל ב-IMDb
 
בטסי אן ברנדט (באנגלית: Betsy Ann Brandt, נולדה ב-14 במרץ 1973) היא שחקנית אמריקאית, אשר מוכרת בעיקר בזכות תפקידה בתור מארי שריידר בסדרת הפשע "שובר שורות" ברשת AMC, ובתור הת'ר יוז בקומדיית המצבים "במשפחות הכי טובות" ברשת CBS.
ביוגרפיה

ברנדט נולדה בעיר ביי סיטי, מישיגן, לג'נט, אשת חינוך ולגארי ברנדט, חשמלאי. היא ממוצא גרמני. היא סיימה את בית הספר התיכון ביי סיטי ווסטרן באובורן, מישיגן, ב-1991. ברנדט התעניינה בתיאטרון מגיל צעיר, אבל בניגוד לרבים מבני גילה, היא התעניינה יותר לביים מחזות זמר מאשר לככב בהם. לאחר שזכתה בתפקיד הראשי בהפקה בית ספרית של המחזה "Exit the Body", היא התמקדה יותר במשחק.
לברדנט תואר ראשון באומנויות מאוניברסיטת אילינוי באורבנה-שמפיין, אותם סיימה ב-1996. לאחר מכן למדה לתואר שני באומנויות הבמה באוניברסיטת הרווארד ולמדה בחו'"ל בקונסרבטוריון המלכותי של סקוטלנד שבגלאזגו.
קריירה

לאחר סיום לימודיה, היא עברה לסיאטל, וושינגטון והחלה לעבוד כשחקנית תיאטרון ושיחקה במספר סרטים קצרים, ביניהם "Confidence" ב-1998. החלה את דרכה כשחקנית תיאטרון בסן חוזה, במדינת אריזונה ובתיאטרון של אוניברסיטת קליפורניה בלוס אנג'לס, בהפקות בימתיות שונות ביניהם "מהומה רבה על לא דבר" מאת ויליאם שייקספיר, "Ridiculous Fraud" מאת בת' הנלי, "The Language Archive" מאת ג'וליה צ'ו ו-"Next Fall" מאת ג'פרי נופטס.
את תפקידה הראשונים קיבלה בסדרות טלוויזיה כמו "המשפט של איימי", "ג'אג", "ללא עקבות" ו-"CSI".
התפרסמה לראשונה בשנת 2008 בסדרת הטלוויזיה הפופולרית "שובר שורות" ברשת AMC, בה שיחקה בתפקיד מארי שריידר, אחותה של סקיילר ווייט (אנה גאן) ואשתו של סוכן ה-DEA האנק שריידר (דין נוריס) במשך חמש עונות הסדרה. מחוץ ל"שובר שורות" שיחקה ברנדט לצידו של מייקל ג'יי פוקס בסיטקום "המופע של מייקל ג'יי פוקס" ובתפקיד קטן בדרמה הקומית "מג'יק מייק".
חיים אישיים

ב-1996 נישאה ברנדט לגראדי אולסן; השניים הכירו כאשר למדו יחד באוניברסיטת אילינוי באורבנה-שמפיין. יש להם שני בנים. היא ילדה את בנה השני ב-2008 בזמן שצילומי העונה השנייה של "שובר שורות". ברנדט ומשפחתה מתגוררים בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Memphis Bound...and Gagged | הבמאית |  |
| 2005 | Shelf Life | ניקי ריינולדס |  |
| 2011 | ‏Jeremy Fink and the Meaning of Life | מאדאם זלסקי |  |
| 2012 | מג'יק מייק | בנקאית |  |
| 2016 | בינינו | ג'יג'י |  |
| 2017 | Claire in Motion | קלייר |  |
| 2017 | Quest | רות' |  |
| 2019 | Anywhere with You | ג'נין |  |
| 2020 | Straight Up | טופאנגה |  |
| 2020 | רוצי, מותק, רוצי | ג'ודי |  |
| 2020 | Killing Eleanor | אניה גרילו |  |
| 2022 | The Valet | קתרין רויס |  |
| TBA | The Grotto | אליס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | המשפט של איימי | אליזבת' גרנסון | פרק: "Imbroglio" |
| 2002 | ג'אג | לזלי רוזנבאום | פרק: "The Promised Land" |
| 2003 | ER | פראני מאיירס | פרק: "Death and Taxes" |
| 2003 | ללא עקבות | ליבי קולטר | 2 פרקים |
| 2003 | הסניגור | סופיה טרוקי | פרק: "The Intersection" |
| 2004 | NCIS | ברברה סווין | פרק: "The Good Wives Club" |
| 2004 | הפרקליטים | לינדה הובס | פרק: "Adjourned (AKA Cheers)" |
| 2004 | פעם כשהיינו גדולים | נונו | סרט טלוויזיה של CBS |
| 2005 | חקירה רפואית | קארן בנקס | פרק: "Ice Station" |
| 2006 | CSI | דון הנסון | פרק: "Burn Out" |
| 2006 | קרוב לבית | קארן רנדל | פרק: "Reasonable Doubts" |
| 2007 | בוסטון ליגל | גוון ריצ'רדס | פרק: "Hope and Gory" |
| 2007 | Side Order of Life | שרה רוז | פרק: "Aliens" |
| 2013-2008 | שובר שורות | מארי שריידר | תפקיד ראשי (5 עונות); 51 פרקים |
| 2010 | The Whole Truth | תרזה בנדיקטה | פרק: "Thicker Than Water" |
| 2010 | Miami Medical | דיינה | פרק: "Medicine Man" |
| 2011 | הבלתי רגילים | ד"ר לנה הופקינס | פרק: "No Ordinary Double Standard" |
| 2012-2011 | מרפאה פרטית | ג'ואנה גיבס | 2 פרקים |
| 2014-2012 | הורים במשרה מלאה | סנדי | 7 פרקים |
| 2012 | Fairly Legal | נטלי רוברטס | פרק: "Shattered" |
| 2013 | בגוף ההוכחה | סוזן הארט | פרק: "Eye for an Eye" |
| 2014-2013 | מייקל | אנני הנרי | תפקיד ראשי; 22 פרקים |
| 2014 | הסקס של מאסטרס | ברברה | 7 פרקים |
| 2015 | Mothers of the Bride | היילי סנואו | סרט טלוויזיה של UPtv |
| 2019-2015 | במשפחות הכי טובות | הת'ר יוז | תפקיד ראשי (4 עונות); 79 פרקים |
| 2016 | בית חולים לילדים | ד"ר קידס | פרק: "Kids Hospital" |
| 2016 | אבא אמריקאי | האחות ג'וסלין | דיבוב; פרק: "Stan-Dan Deliver" |
| 2017 | FANatic | טס דניאלס | סרט טלוויזיה |
| 2017 | Landline | פיונה סאנדרס | סרט טלוויזיה |
| 2017 | Flint | לי-אן וולטרס | סרט טלוויזיה של Lifetime |
| 2019 | פירסון | סטפני נובאק | 6 פרקים |
| 2021-2019 | יוניקורן (אנ') | קרוליין | 5 פרקים |
| 2020 | Soulmates | קייטלין ג'ונס | פרק: "The (Power) Ballad of Caitlin Jones" |
| 2020 | מיליון דברים קטנים | קולין סטיוארט | פרק: "Til Death Do Us Part" |
| 2021 | באהבה, ויקטור | דון ווסטון | 4 פרקים |
| 2021 | The Housewives of the North Pole | דיאנה | סרט טלוויזיה של Peacock |
| 2023 | נאשמים (אנ') | קארה | פרק: "Jessie's Story" |
| 2023 - הווה | סיינט איקס (אנ') | מיה תומאס | תפקיד ראשי; 8 פרקים |
התחדשות אזורי תעשייה

התחדשות אזורי תעשייה (מוכר גם בשם התחדשות תעשייתית) היא מונח בתחום הנדל"ן המתייחס לתהליך התערבות באזורים תעשייתיים ישנים המאופיינים לרוב בתשתיות לקויות, מצב פיזי ירוד וניצול לא מיטבי של השטח.
במסגרת ההליך, כלל השטח מתוכנן מחדש מתוך מטרה למקסם את שימושי הקרקע ולאחר מכן, מוקם מחדש תוך פריסה של מבנים שונים למטרות מגוונות כגון מגורים, מסחר, תעשייה, משרדים, ציבור, חינוך, פנאי, בידור, מלונאות וכו' (לרוב במבנים המשלבים את הפונקציות הנ"ל במבנה אחד).
כך, האופי המקורי נשמר תוך פתרון של בעיות כגון נדל"ן למגורים או חוסר באזורי מסחר, בנוסף לקידום הכלכלה המקומית ופתיחת אופציות שלא היו אפשריות במקור.
היסטוריה

התחדשות אזורי תעשייה החלה כבר בשנות ה-80 וה-90 כחלק משיקום וחידוש של אזורים וותיקים בארצות הברית, בלונדון ואזורים נוספים בעולם, כאשר רוב הפרויקטים אופיינו באזורים שאינם פעילים מסיבות כלשהן (לדוגמה: קרבה לנהר, שכבר לא נחשבת למשמעותית במיוחד בעידן המודרני), נחשבים למיושנים ובלתי יעילים ו/או אזורים ששינו את צביונם לכאלו המזוהים עם פשע ונסיבות מחמירות אחרות.
במרבית המקרים, ההתחדשות הובילה לשיפור התנאים של כלל תושבי העיר לרבות הכלכלה, התרבות ואיכות החיים הכללית, תוך יצירת מקומות עבודה חדשים ואפשרויות פנאי, בילוי ומתן שירותי ציבור - מבלי הצורך למצוא ולהחכיר שטחים חדשים. עקב כך, מדינות רבות (לרבות ישראל) מעוניינות לקדם פרויקטים כאלו, כאשר אחוז ניכר מהם מקודם על ידי ממשלות, עיריות ומשרדים ממשלתיים שונים, בין היתר כדי למשוך חברות, ארגונים ומיזמים או אוכלוסייה צעירה וחדשה למקום.
לרוב, הבנייה בתהליכים אלו מתבססת על בנייה לגובה של גורדי שחקים, שלרוב ישלבו יותר מפונקציה אחת (לדוגמה, מגדלי משרדים ומגורים), והיא גם מהווה הזדמנות לעבור ממודל יצרני (המאפיין מדינות מתפתחות) למודל מתן שירותים (המאפיין מדינות מפותחות).
כמו כן, מושקעים מאמצים ומשאבים רבים לפתח את המימד הסביבתי בכדי להפחית את זיהום האוויר מהתעשייה במקום (ובמקרים מסוימים, אף להכשיר קרקע מזוהמת או מסוכנת כגון קרקעות Brownfields), תוך אימוץ דוקטרינות בניה מתקדמות מתחום הבנייה הירוקה.
עקב עצימות הפרויקט וחשיבותו, לרוב יוקם גוף ייעודי לביצוע הפרויקט או שהפרויקט יינתן לחברה שהוכיחה את יכולתיה להוציא תוכניות בסדר גודל כזה לפועל. לעיתים, אותן חברות יקימו חברות בת ייעודיות למשימה זו.
התחדשות תעשייתית בעולם

מתחם הנמלים London Docklands (אנ') - מתחם שהחל את דרכו כבר בשנת 1696, בה הוקם נמל ייעודי שתוכנן לעמוד בנזקי טבע ולהיות מוגן בפני שודדים. במאה ה-19, האזור חווה גידול מאסיבי עקב הקמת נמלים נוספים שהפכו את האזור לאזור תעשייתי של נמלים שונים, אשר פעל עד למלחמת העולם השנייה בה הוא נהרס משמעותית עקב הפצצות הגרמנים. כחלק מהמדיניות האנגלית להתמקדות בנמלי מים עמוקים בשנים 1960–1980, כלל הנמלים במקום היו סגורים.
בשנת 1981, נוצרה תוכנית התחדשות תעשייתית לאזור הנ"ל, אשר בוצעה במהלך שנות ה-80 וה-90 והובילה לשילוב של מגוון מבנים למטרות שונות, מה שהוביל להכפלת תושבי העיר תוך 30 שנים ולהפיכה לאחד מאזורי המסחר הפופולריים ביותר באנגליה.
רציף הכנרית בלונדון - רציף שהחל בפעילות במאה ה-19 ב"אי הכלבים" באנגליה. הנמל נסגר כחלק מהמדיניות האנגלית לאי הפעלת נמלים שאינם מבוססים במים עמוקים עד לשנת 1980, כאשר המקום החל לחזור לפעילות לאחר פעילות ממשלתית להתחדשות תעשייתית באזור כולו.
בשנות ה-90, התהליך החל וכיום, כ-5 מ-10 גורדי השחקים הגדולים ביותר בבריטניה ממוקמים באזור זה, כאשר בניין ה-Landmark Pinnacle נחשב לבניין המגורים הגדול ביותר במערב אירופה (75 קומות) ומלון Novotel London Canary Wharf (אנ') נחשב למלון הגבוה ביותר ברשת 'נובוטל' העולמית.
שכונת 'אורזי הבשר' (אנ') בניו יורק - האזור החל להיות מיושב באמצע המאה ה-19, והוא עבר מספר שינויים במהלך מלחמת האזרחים ולאחר מכן בשנות ה-60, אשר גרמו לו להפוך לאזור ממוקד תעשייה. בשנות ה-80, האזור זוהה בעיקר עם פשע ומועדונים מחתרתיים ומפוקפקים. החל מסוף שנות ה-90, האזור עבר טרנספורמציה בדמות התחדשות תעשייתית, אשר הפך אותה למוקד פנאי מרכזי שזכה בתואר "השכונה הכי אופנתית" על ידי 'ניו יורק מגזין' ב-2004.
שכונת 'מסילות הרכבת האדסון' במנהטן - שכונה בצד המערבי של מנהטן אשר החלה בשנות ה-50 של המאה ה-19 כתכנון לשילוב של בתי מגורים לצד מסילות ברזל. בשנת 2014, החל תהליך התחדשות תעשייתית במקום עם מספר פרויקטים כגון קומפלקס 'מנהטן מערב', מגדל הספירלה ועוד. הפרויקט ככלל זכה לביקורות צוננות במדיה, בין היתר בגלל טענות על אי התאמה לאזורים האורבניים שמסביב. עקב משבר הקורונה, האזור נפגע קשות ממיעוט המבקרים באזור, מה שהוביל להפיכת חלק מהנכסים במתחם ל"שכונות רפאים".
שכונת 'סיאון' (אנ') בסיאול - מתחם מגורים ובעלי מלאכה ועסקים קטנים שנוסד בשנות ה-70, אשר צפוי לעבור התחדשות תעשייתית לטובת הקמת מגדלים והתמקדות בתעשיית נותני השירותים.
שכונת קינג'ס קרוס בלונדון (אנ') - רובע לונדוני ששימש בעיקר לתעשייה עד למלחמת העולם השנייה. לאחריה, האזור ננטש והפך לאזור המזוהה עם פשע, זנות, סמים ועוד (על הידרדרות זו נכתב השיר King's Cross של הצמד 'פט שופ בויז').
החל משנות ה-2000, החל תהליך התחדשות תעשייתית בעיר, שכלל את העברת הספרייה הבריטית העתיקה, גלריית גגוזיאן, מערכות 'הגארדיין' ו'אובזרבר' ועוד, במקביל להקמת סניפים של גוגל, מטא, יוניברסל מיוזיק ועוד, תוך הקפדה על יצירת ריאות ירוקות ומרכזי תרבות, בילוי ומסחר.
התחדשות תעשייתית בישראל

בישראל ישנם כ-430 אזורי תעשייה המתאימים לתהליכי התחדשות, תהליך שמקודם על ידי מינהל התכנון ומשרד הכלכלה והתעשייה. נכון לנובמבר 2023, מספר פרויקטים נערכים בערים שונות:
מתחם הבורסה ברמת גן – מאז 2016 מתקיימים פרויקטים לפיתוח המתחם, הכוללים שימושים מעורבים כגון מגורים, מסחר ומלונאות.
מתחם חסן ערפה בתל אביב – אזור תעסוקה במרכז תל אביב שבו אושרה בשנת 2015 תוכנית להקמת מגדלים, חניונים פרטיים ושטחים ירוקים, תוך שילוב תשתיות תחבורה ציבורית.
מתחם זוגלובק בנהריה – אזור הכולל מבנים ישנים של מפעל תעשייתי ושטחי מסחר. תוכנית פיתוח שאושרה ב-2023 כוללת בנייה למגורים, תעסוקה ומלונאות.
מתחם האורגים בבת ים – פרויקט התחדשות שהחל ב-2023 וכולל מגורים, מסחר ותעסוקה, בסמיכות לשכונת 'פארק הים'.
ראו גם

עירוב שימושים
הערות שוליים

↑  חוה ארליך, חמי גרא, מיכל קורח, מתעשייה מסורתית לעירוב שימושים
↑  מגדילים, התחדשות עירונית באזורי תעסוקה: היתרונות, ההזדמנויות והחשיבות בתהליכי התחדשות לערים ולקהילה, באתר מגדילים התחדשות עירונית, ‏2023-02-09
↑  התחדשות תעשייתית: הפוטנציאל והאתגר בחידוש אזורי תעשייה ותיקים, באתר gov.il
1 2  התחדשות עירונית לא למגורים בלבד: אזורי התעסוקה המוזנחים זוכים לחיים חדשים, באתר אייס, 27 בפברואר 2023
↑  אורי חודי, עירוב שימושים: הכול קל"ב, באתר ynet, 30 במרץ 2023
↑  ירון פריד, קינגס קרוס בלונדון - מאזור תעשייתי מוזנח לפנינת תרבות ונדל"ן, באתר כלכליסט, 5 במרץ 2023
↑  הילה ציאון, עסקת קומבינציה ברמת גן: מגדל בן 40 קומות יוקם בבורסה, באתר ynet, 12 בספטמבר 2023
↑  יובל ניסני, ‏שתי עסקאות ענק ביומיים: איך נראה ה"נורמלי החדש" בשוק הנדל"ן?, באתר גלובס, 23 במאי 2023
↑  גיא נרדי, ‏13 מגדלים ופארק עירוני. כך ייראה הסיטי החדש של ת"א, באתר גלובס, 5 במרץ 2021
↑  דותן לוי, מתחם "חסן ערפה" בדרום ת"א עולה קומה, באתר כלכליסט, 29 באוקטובר 2013
↑  עידו אסיאג, אושרו שתי תכניות של יובלים סיטי בוי במתחם חסן ערפה בתל אביב, באתר Funder פאנדר פורטל קרנות נאמנות קופות גמל קרנות השתלמות קרנות פנסיה, ‏2023-05-09
↑  הילה ציאון, 1,200 דירות בת"א: אושרו תוכניות בחסן עראפה וליד בלומפילד, באתר ynet, 9 במאי 2023
↑  גיא נרדי, ‏קרן ריאליטי רוכשת את שטח מפעל זוגלובק בנהריה ב-77.5 מיליון שקל, באתר גלובס, 8 באוגוסט 2021
↑  מגדילים, נהריה: תכנית ענק להתחדשות על שטח מפעל זוגלובק, הכוללת בניית 2,000 יח"ד, באתר מגדילים התחדשות עירונית, ‏2023-03-05
↑  יאיר קראוס, קודם פינגווין, עכשיו זוגלובק: מגדלים במקום מיתולוגיה ב"שאנז אליזה" של הגליל, באתר ynet, 21 ביוני 2023
↑  רכישה מעניינת נוספת לקרן ריאליטי: קרקע מפעל זוגלובק ההיסטורי בנהריה; תשלם 77.5 מיליון שקל, באתר Nadlancenter, ‏2021-08-08
↑  הילה ציאון, אלפי דירות עם ממ"ד: הוכרזו 14 מתחמי פינוי בינוי חדשים, באתר ynet, 9 בנובמבר 2023
↑   נעם גל, התחדשות עירונית במתחמי תעשייה, באתר TheMarker‏, 28 במאי 2023
חלקיהו בן שלום

יאשיהו קורע את בגדיו עם גילוי ספר התורה. איור מעשה ידי יוליוס שנור פון קרולספלד.
חלקיהו בן שַׁלּוּם היה כהן גדול בתקופת יאשיהו מלך יהודה, ממשפחת הכהנים בני צדוק. חלקיהו הוא שמצא את ספר התורה בבית המקדש במהלך בדק הבית, ומילא תפקיד ברפורמת יאשיהו. שמו ותפקידו מופיעים לראשונה בספר מלכים. הוא היה אבי-סבו של עזרא הסופר.
חלקיהו הוא חלק מרשימה בת 53 דמויות מקראיות, שאושרו במחקר מבחינה ארכאולוגית כדמויות היסטוריות.